Virallinen lehti nro C 031 , 05/02/1999 s. 0023



KIRJALLINEN KYSYMYS E-1224/98 esittäjä(t): Roberta Angelilli (NI) komissiolle (29. huhtikuuta 1998) Aihe: Alikulkutunneli, raitiolinja ja direktiivin 85/337/ETY soveltaminen Italiassa, tietojen päivitys Viittaan aikaisempaan kysymykseeni P-0141/97(1), joka koski Rooman kaupungin suunnitelmaa nopean raitiovaunulinjan rakentamiseksi Casaletton ja Largo Argentinon välille, ja kysymykseeni E-1273/97(2), jossa pyysin uusia tietoja asiasta. Viittaan edelleen kysymykseen E-1270/97(3), joka koski Rooman kaupungin hanketta Castel Sant'Angelon alikulkutunnelin rakentamiseksi ja direktiiviä 97/11/EY(4) sekä kysymyksiin E-2632/97(5), E-3001/97(6), P-3740/97(7) ja E-3409/97(8), jotka koskivat samaa asiaa, sekä kysymykseen E-1971/97(9) ja eritoten kysymykseen E-3410/97(10), jossa pyydettiin selvennyksiä ympäristövaikutusten arvioinnista annetun direktiivin 85/337/ETY soveltamisesta näiden rakennushankkeiden osalta(11). Komissiolta pyydetään vastausta seuraaviin kysymyksiin: 1. Tietäänkö komissio, että alikulkutunnelin rakentamisesta on luovuttu ja sen sijaan suunnitellaan toista, paljon pienempää hanketta, jota kutsutaan pieneksi tunneliksi? 2. Aiotaanko tässä aiemmasta poikkeavassa hankkeessa käyttää samaa EIP:n rahoitusta? 3. Onko tätä hanketta koskeva ympäristövaikutusten arviointi tehty? 4. Eikö Lazion aluehallinto, joka kysymykseen E-3410/97 saadun vastauksen mukaisesti on direktiivissä 85/337/ETY tarkoitettu toimivaltainen viranomainen, ole vieläkään täyttänyt velvollisuuksiaan? 5. Onko vastauksessa mainittu rikkomusmenettely edelleen meneillään ja missä vaiheessa on siihen liittyvä tutkinta? Komission jäsenen Ritt Bjerregaardinkomission puolesta antama vastaus (18. kesäkuuta 1998) Euroopan investointipankilta (EIP) saatujen tietojen perusteella komissio vakuuttaa, ettei EIP:stä rahoitettavaan "Rome 2000 Framework agreement" -rakennushankkeeseen kuulu Castel Sant'Angelon alikulkutunnelin rakentaminen eikä toinen, paljon pienempi hanke, jonka parlamentin jäsen mainitsee esittämässään kysymyksessä. Italiassa lainsäädäntövalta on jaettu siten, että alueet vastaavat tiettyjen julkisten ja yksityisten hankkeiden ympäristövaikutusten arvioinnista 27. kesäkuuta 1985 annetun direktiivin 85/337/ETY(12) saattamisesta osaksi kansallista lainsäädäntöä alueellisesti merkittävien hankkeiden osalta. Lazion alue ei ole vielä toistaiseksi antanut edellä mainittua lainsäädäntöä. Italiaa vastaan käynnistettyä rikkomismenettelyä, joka koskee edellä mainitun direktiivin saattamista osaksi kansallista lainsäädäntöä, ei ole vielä saatu päätökseen. Komissio on antanut siitä perustellun lausunnon. Mitä tulee menettelyn yleiseen sisältöön, parlamentin jäsentä pyydetään tutustumaan vastaukseen, jonka komissio antoi hänen esittämäänsä kirjalliseen kysymykseen E-3410/97(13). (1) EYVL C 186, 18.6.1997, s. 234. (2) EYVL C 367, 4.12.1997, s. 109. (3) EYVL C 373, 9.12.1997, s. 97. (4) EYVL L 73, 14.3.1997, s. 5. (5) EYVL C 117, 16.4.1998, s. 33. (6) EYVL C 134, 30.4.1998, s. 52. (7) EYVL C 174, 8.6.1998, s. 111. (8) EYVL C 174, 8.6.1998, s. 54. (9) EYVL C 45, 10.2.1998, s. 131. (10) EYVL C 158, 25.5.1998, s. 104. (11) EYVL C 175, 5.7.1985, s. 40. (12) EYVL L 175, 5.7.1985. (13) EYVL C 158, 25.5.1998.